cyanic-selkie/wikianc huggingface dataset:
బీద మస్తాన్ రావు
రాజకీయ జీవితం
బీద మస్తాన్ రావు తెలుగుదేశం పార్టీ ద్వారా రాజకీయాల్లోకి వచ్చి మొదట బోగోలు మండలం జెడ్‌పీటీసీ సభ్యుడిగా, ఆ తరువాత 2009 ఎన్నికల్లో కావలి నియోజకవర్గం నుంచి టీడీపీ అభ్యర్థిగా పోటీ చేసి తొలిసారి ఎమ్మెల్యేగా ఎన్నికై శాసనసభలో బీసీ సంక్షేమ కమిటీ సభ్యుడిగా, కార్మిక, పరిశ్రమల, ఉపాధి శిక్షణ, పర్యాటక, సాంకేతిక సమాచార విభాగాల స్టాండింగ్‌ కమిటీ చైర్మన్‌గా పని చేశాడు. ఆయన 2014 ఎన్నికల్లో తిరిగి పోటీ చేసి తన సమీప ప్రత్యర్థి వైసీపీ అభ్యర్థి రామిరెడ్డి ప్రతాప్ కుమార్ రెడ్డి చేతిలో ఓటమిపాలయ్యాడు.
బీద మస్తాన్ రావు 2019లో జరిగిన పార్లమెంట్ ఎన్నికల్లో నెల్లూరు నుంచి పోటీ చేసి ఓడిపోయాడు. అప్పటినుంచి ఆయన క్రియాశీల రాజకీయాలకు దూరంగా ఉంటూ అధికార పార్టీ అయిన వైఎస్సార్ కాంగ్రెస్ పార్టీకి దగ్గరవుతూ వచ్చాడు. 2020 లో తాను రాజకీయాలకు వీడ్కోలు పలుకుతున్నట్లు, శాసనసభకు కానీ, లోక్ సభకు కానీ పోటీ చేయనని తెలిపాడు. 2022 లో వైఎస్సార్ కాంగ్రెస్ పార్టీ తరపున రాజ్యసభకు ఎంపికయ్యాడు.
విద్యాభ్యాసం
ఇతడు బీకాం, సీఏ(ఇంటర్‌) చదివాడు
మూలాలు
వర్గం:1958 జననాలు వర్గం:నెల్లూరు జిల్లా రాజకీయ నాయకులు వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
జాతీయ రహదారి 16 (భారతదేశం)
జాతీయ రహదారి 16 (ఆంగ్లం: National Highway 16 (NH 16)) భారతదేశంలోని ప్రధానమైన రహదారి. ఇది తమిళనాడు రాష్ట్రంలోని చెన్నై పట్టణాన్ని, పశ్చిమ బెంగాల్ రాష్ట్రంలోని కొల్కతా పట్టణాన్ని కలుపుతుంది. ఈ రహదారి సంఖ్య జాతీయ రహదారి 5 నుండి 16 గా మార్చబడింది.
రాష్ట్రాల వారి పొడవు
రాష్ట్రాలవారి పొడవు:
దారి
ఈ రహదారి తమిళనాడులో చెన్నై నుండి ప్రారంభమై కొద్ది దూరం తర్వాత గుమ్మిడిపుండి వద్ద ఆంధ్ర ప్రదేశ్ లోకి ప్రవేశిస్తుంది.
ఇది ఆంధ్ర ప్రదేశ్ లోని కోస్తా జిల్లాలలోని ముఖ్యమైన పట్టణాలైన నెల్లూరు, ఒంగోలు, గుంటూరు, విజయవాడ, ఏలూరు, రాజమండ్రి, విశాఖపట్టణం, శ్రీకాకుళం ద్వారా ప్రయాణిస్తుంది.
ఇది ఒడిషా లోని బారిపడ, బలాసోర్, భద్రక్, కటక్, భువనేశ్వర్, బరంపురం, బహరగొర ద్వారా ప్రయాణిస్తుంది.
ఇవి కూడా చూడండి
వర్గం:జాతీయ రహదారులు
సుష్మా స్వరాజ్ ఇన్ స్టిట్యూట్ ఆఫ్ ఫారిన్ సర్వీస్
భారత మాజీ విదేశాంగ మంత్రి సుష్మా స్వరాజ్ 68వ జయంతి సందర్భంగా ఆమె గౌరవార్థం 2020 ఫిబ్రవరి 14న ఈ సంస్థకు సుష్మా స్వరాజ్ ఇన్స్టిట్యూట్ ఆఫ్ ఫారిన్ సర్వీస్ గా మార్చబడింది.
అవలోకనం
ఇనిస్టిట్యూట్ ఆఫ్ ఫారిన్ సర్వీస్ (ఎస్ఎస్ఐఎఫ్ఎస్) ను భారత ప్రభుత్వం 1986 లో ఏర్పాటు చేయబడింది. ప్రధానంగా ఇండియన్ ఫారిన్ సర్వీస, న్యూఢిల్లీలోని విదేశీ వ్యవహారాల మంత్రిత్వ శాఖ వృత్తిపరమైన శిక్షణ అవసరాలను తీర్చడానికి, ప్రపంచవ్యాప్తంగా ఉన్న దేశాలతో స్నేహం, సహకారానికి వారధులు,విదేశీ వ్యవహారాల మంత్రిత్వ శాఖతో పాటు ఇతర సివిల్ సర్వీసెస్ లోని అన్ని స్థాయిల సిబ్బంది, అధికారులకు శిక్షణలో ( కోర్సుల్లో) విదేశీ దౌత్యవేత్తలకు కోర్సులను చేర్చేందుకు ఇనిస్టిట్యూట్ ఆఫ్ ఫారిన్ సర్వీస్ (ఐఎఫ్ ఎస్)  కార్యకలాపాలు నిర్వహిస్తుంది. ఇనిస్టిట్యూట్ ఆఫ్ ఫారిన్ సర్వీస్ 1986 సంవత్సరంలో పనిచేయడం ప్రారంభించినప్పటికీ, ఇండియన్ ఫారిన్ సర్వీస్ అధికారుల శిక్షణ  ప్రారంభాలు, అక్టోబర్ 1946 క్యాబినెట్ నిర్ణయానికి వెళతాయి, అందులో "దౌత్యవేత్తకు అవసరమైన ప్రత్యేక జ్ఞానం, వృత్తి నైపుణ్యాన్ని జాగ్రత్తగా శిక్షణ ద్వారా మాత్రమే పొందగలడు అనే " ఉద్దేశ్యంతో ఏర్పాటు చేయాలని నిర్ణయించడం జరిగింది.
ఇండియన్ ఫారిన్ సర్వీస్ (ఐఎఫ్ఎస్) ప్రారంభంలో, అధికారుల శిక్షణ ఢిల్లీ లో మూడు నెలల ప్రాథమిక ఉపన్యాసాల కోర్సును కలిగి ఉంటుంది, తరువాత విదేశీ విశ్వవిద్యాలయాలలో 18 నెలలు సంబంధిత దేశంలో భారతీయ ప్రతినిధి సాధారణ పర్యవేక్షణలో విద్యార్థులుగా ఉంటారు, తరువాత భారతదేశంలోని ప్రధాన కార్యాలయంలో సుమారు ఒక సంవత్సరం శిక్షణ ఉంటుంది.1950 మార్చి 21 న భారత విదేశాంగ వ్యవహారాల శాఖ( మినిస్ట్రీ ఆఫ్ ఎక్స్టర్నల్ అఫైర్స్)(ఎంఇఎ) ఫారిన్ సర్వీస్ బోర్డ్ (ఎఫ్ఎస్ బి ) శిక్షణ  కొత్త కార్యక్రమాన్ని పెట్టడం జరిగింది. అందులో చరిత్ర ( హిస్టరీ), భౌగోళికం(జాగ్రఫీ),  ఆర్ధిక శాస్త్రం (ఎకనామిక్స్),  భారతదేశ సంస్కృతీ (ఇండియన్ కల్చర్), భారత దేశ విదేశీ సంభంధాల సిద్ధాంతాలు (ఇండియన్ డొమెస్టిక్ అండ్ ఫారిన్ పాలసీ), ఆధునిక చరిత్ర, రాజకీయం (మోడ్రన్ హిస్టరీ అండ్ పాలిటిక్స్, డిప్లొమాటిక్ ప్రాక్టీస్ అండ్ ప్రొసీజర్) వంటి రంగాల్లో శిక్షణలో ఉన్న వారి నైపుణ్యత పెంచడం వంటివి గాక, ప్రసంగం,రచనలో స్పష్టంగా, సంక్షిప్తంగా వ్యక్తీకరించే వారి సామర్థ్యాన్ని అభివృద్ధి చేయడం, వారి అంతర్-వ్యక్తిగత నైపుణ్యాలను మెరుగుపరచడం కొరకు విద్యావేత్తలు, పరిశోధన, మీడియా, ప్రజా జీవితం, పరిశ్రమ, వాణిజ్యం, ఉన్నత పదవులలో పదవీ విరమణ పొందినవారు, పదవీ విరమణ పొందిన దౌత్యవేత్తలు, ఇతర ప్రభుత్వ అధికారుల  అతిథి అధ్యాపకులుగా  వీరికి శిక్షణ ఇచ్చేవారిలోఉన్నారు.
శిక్షణ ప్రత్యేకత
ఇటీవలి సంవత్సరాలలో, ఇండియన్ ఫారిన్ సర్వీస్ లో ప్రవేశం సంవత్సరానికి సగటున 30-35 మంది మధ్య ఉంది. ప్రస్తుతం సుమారు విదేశాల్లో, స్వదేశంలో 193 భారతీయ రాయబార కార్యాలయాలు, స్థానాలలో (పోస్టుల్లో) 850 మంది అధికారులు విధులు నిర్వహిస్తున్నారు.
భారతదేశంలో ఫారిన్ సర్వీస్ అధికారి ప్రాంతీయ పాస్ పోర్ట్ అధికారిగా పనిచేయవచ్చు లేదా రక్షణ మంత్రిత్వ శాఖ, ప్రధానమంత్రి కార్యాలయం, వాణిజ్య మంత్రిత్వ శాఖ, అంతరిక్ష శాఖ లేదా ఐక్యరాజ్యసమితి, ప్రపంచ బ్యాంకు మొదలైన వాటికి డిప్యుటేషన్లపై వెళ్ళవచ్చును.
సివిల్ సర్వీసెస్ పరీక్షలో  ఇండియన్ ఫారిన్ సర్వీస్ (ఐఎఫ్ఎస్)లో ఎంపికైన అభ్యర్థికి సమగ్ర శిక్షణ కార్యక్రమం నిర్వహిస్తారు. ఈ శిక్షణ అభ్యర్థికి దౌత్య లక్షణాలు, దౌత్య నైపుణ్యాల గురించి సమగ్ర జ్ఞానాన్ని అందిస్తుంది. అభ్యర్థికి చరిత్ర, దౌత్య పరిజ్ఞానం, అంతర్జాతీయ సంబంధాలపై అవగాహన కల్పించడమే ఈ కోర్సు అంతిమ లక్ష్యం. శిక్షణ చివరలో, అధికారికి అతని / ఆమె నిర్బంధ విదేశీ భాష ( కంపల్సరీ ఫారిన్ లాంగ్వేజ్ -సి ఎఫ్ ఎల్) కేటాయించబడుతుంది. విదేశీ వ్యవహారాల మంత్రిత్వ శాఖలో కొంతకాలం పనిచేసిన తర్వాత, ఆ అధికారి తన కంపల్సరీ ఫారిన్ లాంగ్వేజ్( సిఎఫ్ఎల్) మాతృభాషగా ఉన్న దేశంలోని భారతీయ రాయబార కార్యాలయంలో నియమించబడతారు. ఆ అధికారి తన కంపల్సరీ ఫారిన్ లాంగ్వేజ్ లో ప్రావీణ్యాన్ని పెంపొందించుకోవాలని, అతను సర్వీసులో ధృవీకరించబడటానికి ముందు అవసరమైన పరీక్షలో ఉత్తీర్ణత సాధించాలని సూచిస్తారు.
పందలపాక (ఆనందపురం)
పందలపాక, విశాఖపట్నం జిల్లా ఆనందపురం మండలం మండలానికి చెందిన గ్రామం. ఇది మండల కేంద్రమైన ఆనందపురం నుండి 4 కి. మీ. దూరం లోను, సమీప పట్టణమైన భీమునిపట్నం నుండి 14 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 270 ఇళ్లతో, 1115 జనాభాతో 251 హెక్టార్లలో విస్తరించి ఉంది. గ్రామంలో మగవారి సంఖ్య 581, ఆడవారి సంఖ్య 534. షెడ్యూల్డ్ కులాల సంఖ్య 166 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 586100 .పిన్ కోడ్: 531163.
సుష్మా స్వరాజ్ ఇన్ స్టిట్యూట్ ఆఫ్ ఫారిన్ సర్వీస్
భాద్యతలు
ఇండియన్ ఫారిన్ సర్వీస్ ఆఫీసర్ గా అనేక బాధ్యతల్లో ఒకటి భారతదేశ  జాతీయ ప్రయోజనాలను పరిరక్షించడానికి ప్రభుత్వం ఎంచుకునే స్వప్రయోజన వ్యూహాలు అయిన విదేశీ విధానాలను పరిగణనలోకి తీసుకొని నిర్ణయాలు తీసుకోవడం, ప్రపంచ దేశాలతో  ప్రజాస్వామిక, వ్యూహాత్మక వ్యవహారాలు, ప్రయోజనాల విజయం కోసం కొన్ని అంశాలను  అధికారి ప్రదర్శించాలి, దేశ ఔన్యతి చూసుకోవాలి.
మూలాలు
వర్గం:1986 స్థాపితాలు వర్గం:భారత ప్రభుత్వ సంస్థలు వర్గం:అఖిల భారత సర్వీసులు
పందలపాక (ఆనందపురం)
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉంది. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. చెరువు ద్వారా గ్రామానికి తాగునీరు లభిస్తుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. మొబైల్ ఫోన్ ఉంది. లాండ్ లైన్ టెలిఫోన్ గ్రామానికి 5 కి.మీ. లోపు దూరంలో ఉంది. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి. పబ్లిక్ ఫోన్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. సమీప గ్రామాల నుండి ఆటో సౌకర్యం ఉంది. ప్రభుత్వ రవాణా సంస్థ బస్సు సౌకర్యం, ప్రైవేటు బస్సు సౌకర్యం, ట్రాక్టరు సౌకర్యం మొదలైనవి గ్రామానికి 5 నుండి 10 కి.మీ. దూరంలో ఉన్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది. జిల్లా రహదారి గ్రామం గుండా పోతోంది. జాతీయ రహదారి, రాష్ట్ర రహదారి, ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వాణిజ్య బ్యాంకు, వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉన్నాయి. ఏటీఎమ్ గ్రామం నుండి 5 నుండి 10 కి.మీ. దూరంలో ఉంది. రోజువారీ మార్కెట్, వారం వారం సంత గ్రామం నుండి 5 నుండి 10 కి.మీ. దూరంలో ఉన్నాయి. సహకార బ్యాంకు గ్రామం నుండి 10 కి.మీ.కి పైబడిన దూరంలో ఉంది. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 17 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
పందలపాకలో భూ వినియోగం కింది విధంగా ఉంది:
గాయత్రి (సినిమా)
కథ
శివాజీ (వ‌య‌సులో ఉన్న‌ప్పుడు విష్ణు, వ‌య‌సు మ‌ళ్లిన త‌ర్వాత మోహ‌న్‌బాబు) ఒక కళాకారుడు (నటుడు). అత‌ని న‌ట‌నను చూసి ఇష్ట‌ప‌డుతుంది శార‌ద. వారిద్ద‌రికీ శార‌ద తండ్రి ఘ‌నంగా పెళ్లి చేస్తాడు. శార‌ద తండ్రి అతి మంచిత‌నం వ‌ల్ల ఉన్న ఆస్తుల‌న్నీ పోగొట్టుకుంటాడు. అత‌ను క‌న్నుమూయ‌డంతో ఉన్న ఇల్లును కూడా జ‌ప్తు చేస్తారు. శార‌ద త‌న భ‌ర్త‌తో పాటు కొత్త ఇంటికి చేరుకుంటుంది. ఆమె సూచ‌న మేర‌కు శివాజీ న‌ట‌న మీద దృష్టి పెట్టి ప్ర‌శంస‌లు అందుకుంటుంటాడు. ఉన్న‌ట్టుండి శార‌ద మంచాన‌ప‌డుతుంది. ఆమె చికిత్స కోసం రూ.ల‌క్ష సంపాదించ‌డానికి శివాజీ నిజ జీవితంలో మ‌రో వ్య‌క్తిగా న‌టించి జైలు పాల‌వుతాడు. తిరిగి వ‌చ్చేస‌రికి అత‌ని భార్య చ‌నిపోయింద‌ని, పుట్టిన పాప అనాథ ఆశ్ర‌మానికి చేరుకుంద‌ని తెలుస్తుంది. అప్ప‌టి నుంచి ఆ పాప కోసం గాలిస్తుంటాడు. త‌న బిడ్డ‌లాంటి అనాథ పిల్ల‌ల కోసం శార‌దా అనాధ శరణాలయం ను నిర్వ‌హిస్తుంటాడు. త‌ప్పిపోయిన పిల్ల‌ల‌ను కాపాడి వాళ్ల త‌ల్లిదండ్రులకు అప్ప‌గిస్తుంటాడు. శరణాలయం నిర్వ‌హణ కోసం మారు వేషాలు వేస్తూ జైలుకు వెళ్తుంటాడు. ఆ క్ర‌మంలోనే అత‌నికి గాయ‌త్రీ ప‌టేల్ (మోహ‌న్‌బాబు) ప‌రిచ‌య‌మ‌వుతాడు. శివాజీ, గాయ‌త్రీప‌టేల్ చూడ్డానికి ఒక‌టే ర‌కంగా ఉంటారు. దాంతో వారిద్ద‌రి మ‌ధ్య ఓ ఒప్పందం కుదురుతుంది. ఆ ఒప్పందంలో శివాజీ మోస‌పోతాడు. అయితే దీనికి ప్ర‌ధాన కార‌ణం శివాజీ కుమార్తె అవుతుంది. ఇంత‌కీ ఆమె ఎందుకు కార‌ణ‌మైంది? మ‌ధ్య‌లో శ్రేష్ఠ ఎవ‌రు? ఆమె వ‌ల్ల శివాజీకి జ‌రిగిన మంచి ఏంటి? చెడు ఏంటి? శేఖ‌ర్‌ని, శివాజీ స్నేహితుడు ప్ర‌సాద్‌ని గాయ‌త్రి ప‌టేల్ ఎందుకు చంపించాడు వంటివ‌న్నీ మిగిలిన కథలో భాగం.
నిర్మాణం
శ్రీ లక్ష్మీ ప్రసన్న పిక్చర్స్ పతాకంలో గాయత్రి అనే చిత్రాన్ని నిర్మించబోతున్నామని, అందులోని హీరో, విలన్ రెండు పాత్రల్లో తాను నటిస్తున్నట్టు,మంచు విష్ణు, శ్రియా సరన్ అందులో ప్రధాన పాత్రల్లో నటిస్తున్నట్టు మోహన్ బాబు ప్రకటించాడు. నటులు బ్రహ్మానందం, పోసాని కృష్ణ మురళి, కోట శ్రీనివాసరావు, తనికెళ్ళ భరణి, అలీ ముఖ్యమైన పాత్రలు పోషించడానికి, ఎస్.తమన్ సంగీతాన్ని అందించడానికి సంతకం చేశారు. ఈ చిత్రాన్ని తిరుపతి, రామోజీ ఫిల్మ్ సిటీలో చిత్రీకరించారు. జై సింహా చిత్రీకరణలో ఉన్న నటుడు నందమూరి బాలకృష్ణ గాయత్రీ షూటింగ్ లోకేషన్ కు వచ్చి చిత్ర యూనిట్ కు శుభాకాంక్షలు తెలిపాడు. యాక్షన్ డైరెక్టర్ కనల్ కన్నన్, విఎఫెక్స్ కోసం నీరో మోషన్ కంట్రోల్ రిగ్ ఉపయోగించి 11 రోజులపాటు మోహన్ బాబు రెండు పాత్రల మధ్య ఒక ఫైట్ ను చిత్రీకరించారు.
పాటలు
ఎస్. తమన్ సంగీతం సమకూర్చిన ఈ చిత్రంలోని పాటలు సిల్లీ మాంక్స్ మ్యూజిక్ ద్వారా విడుదలయ్యాయి.
విడుదల
2017, డిసెంబరు 25న ఈ చిత్రం యొక్క ఫస్ట్ లుక్ విడుదలయింది. 2018, జనవరి 1న విష్ణు-శ్రేయా సరన్ ఫస్ట్ లుక్ విడుదలయింది.
స్పందన
దక్కన్ క్రానికల్ 2.5/5 రేటింగ్ ఇవ్వగా ఫస్ట్ పోస్ట్, న్యూ ఇండియన్ ఎక్స్ ప్రెస్ మోహన్ బాబు నటన బాగుందని రాశాయి.
ఇతర లంకెలు
వర్గం:2018 తెలుగు సినిమాలు వర్గం:మోహన్ బాబు నటించిన చిత్రాలు వర్గం:శ్రియా సరన్ నటించిన సినిమాలు వర్గం:బ్రహ్మానందం నటించిన సినిమాలు వర్గం:పోసాని కృష్ణ మురళి సినిమాలు వర్గం:కోట శ్రీనివాసరావు నటించిన సినిమాలు వర్గం:తనికెళ్ళ భరణి చిత్రాలు వర్గం:ఆలీ నటించిన సినిమాలు
అశోక గుప్తా
అశోక గుప్తా (బెంగాలీ: অশোকা গুপ্ত; 1912 నవంబరు - 2008 జూలై 8) ఒక భారతీయ స్వాతంత్ర్య సమరయోధురాలు. సామాజిక కార్యకర్త. ఆమె మహిళా సేవా సమితి వ్యవస్థాపకురాలు. అఖిల భారత మహిళా సదస్సు సభ్యురాలు. ఇండియన్ సొసైటీ ఫర్ స్పాన్సర్షిప్ అండ్ అడాప్షన్ అధ్యక్షురాలు. నోఖాలి మారణహోమం సమయంలో ఆమె సహాయక చర్యలలో పాల్గొన్నది.
వ్యక్తిగత జీవితం
అశోక్ గుప్తా జ్యోతిర్మయి దేవి, కిరణ్ చంద్ర సేన్ దంపతులకు గల ఆరుగురు సంతానంలో నాల్గవ సంతానంగా, రెండవ కుమార్తెగా జన్మించింది. ఆమె ఆరేళ్ల వయసులో తండ్రి మరణించాడు. కుటుంబ పోషణ తల్లిపై పడింది. గుప్తా కోల్‌కతాలోని సెయింట్ మార్గరెట్ పాఠశాలలో చదివి మెట్రిక్యులేషన్ పరీక్షలో బాలికలలో మొదటి స్థానంలో నిలిచింది. బెథ్యూన్ కాలేజీ నుండి గణితశాస్త్రంలో డిగ్రీ పూర్తిచేసింది. ఇరవై సంవత్సరాల వయస్సులో ఆమె సైబల్ గుప్త అనే I.C.S అధికారిని వివాహం చేసుకుంది.
సామాజిక సేవ
అఖిల భారత మహిళా సదస్సు లో గుప్తా 1936లో సభ్యురాలు అయ్యారు. ఆమె AIWC విస్తరణలో, వివిధ సంక్షేమ సంస్థల ఏర్పాటులో చురుకుగా పాల్గొన్నారు. 1943వ సంవత్సరం బెంగాల్ కరువు సమయంలో, ఆమె బంకురాలో సహాయక చర్యలలో పాల్గొంది. 1945లో భర్తతో పాటు చిట్టగాంగ్‌ కు బదిలీపై వెళ్ళారు. ఆ పై సంవత్సరం నోఖాలీ మారణహోమం సమయంలో, ఆమె ఎఐడబ్ల్యుసి యొక్క చిట్టగాంగ్ శాఖ తరపున సహాయక సిబ్బంది బృందానికి నాయకత్వం వహించింది. విభజన తర్వాత, ఆమె తన భర్తతో కలిసి కోల్‌కతాకు వెళ్లింది.
విభజన తరువాత, అశోక గుప్తా శరణార్థుల పునరావాసం, పిల్లల అక్షరాస్యత, గ్రామీణ మహిళలు, గిరిజనుల అభ్యున్నతిలో నిమగ్నమైంది. ఆమె 1955 నుండి 1959 వరకు పశ్చిమ బెంగాల్ రాష్ట్ర సాంఘిక సంక్షేమ సలహా మండలికి అధ్యక్షురాలిగా ఉన్నారు. 1959 లో బిప్ధన్ చంద్ర రాయ్, దుర్గాబాయ్ దేశ్ ముఖ్ సూచన మేరకు గుప్తా కేంద్ర సాంఘిక సంక్షేమ బోర్డు సభ్యురాలిగా ఉన్నారు. 1964 లో గుప్తా బెంగాలీ హిందూ శరణార్థులు, దండకారణ్యంలోని ఇతర శిబిరాల మధ్య సహాయక చర్యలలో పాల్గొన్నారు. ఆమె 1956 నుండి 1967 వరకు స్టేట్ కమిషనర్ (గైడ్స్) గా, 1968 నుండి 1974 వరకు భారత్ స్కౌట్స్ అండ్ గైడ్స్ రాష్ట్ర చీఫ్ కమిషనర్ గా విధులు నిర్వర్తించారు.
ఆమె 1948 నుండి 1953 వరకు కలకత్తా విశ్వవిద్యాలయం సెనేట్‌లో ఫెలోగా ఉన్నారు. 1956 నుండి విశ్వభారతి విశ్వవిద్యాలయానికి చెందిన పల్లి సంగతన్ విభాగ్‌లో అసోసియేట్ గా ఉన్నారు. ఆమె విశ్వవిద్యాలయ కార్యనిర్వాహక మండలి సభ్యురాలిగా
1965 నుంచి 1973 వరకు కొనసాగారు.
అవర్డులు
2007లో డి.లిట్ అవార్డ్, అలాగే మహిళలు, పిల్లల కోసం ఆమె చేసిన కృషికి గుర్తింపుగా జమ్నాలాల్ బజాజ్ అవార్డు కూడా లభించింది.
ప్రచురణలు
నొఖాలిర్ దర్జోగర్ దినె
మూలాలు
వర్గం:1912 జననాలు వర్గం:2008 మరణాలు వర్గం:భారత స్వాతంత్ర్య సమర యోధులు
శివాలయం (హైదరాబాద్, పాకిస్తాన్)
శివాలయం, హైదరాబాద్ లేదా శివశంకర్ మహాదేవ్ ఆలయం లేదా గోస్వామిపర్షోతం గిర్ చెలా గోస్వామి నిహాల్ గిర్ దేవాలయం పాకిస్తాన్‌ లోని సింధ్ ప్రావిన్స్‌లోని హైదరాబాద్ జిల్లాలో తండో వాలి ముహమ్మద్ ప్రాంతంలో ఉన్న ఒక హిందూ దేవాలయం. శివుడు ప్రధాన దైవం కలిగిన పురాతన దేవాలయం.
మూలాలు
వర్గం:దేవాలయాలు వర్గం:పాకిస్తాన్
జలగం వెంకటరావు
జలగం వెంకటరావు (జననం జూలై 28, 1968) తెలంగాణ రాష్ట్ర రాజకీయ నాయకుడు, మాజీ శాసనసభ్యుడు. 2004లో భారత జాతీయ కాంగ్రెస్ తరపున సత్తుపల్లి శాసనసభ నియోజకవర్గం నుండి, 2014లో తెలంగాణ రాష్ట్ర సమితి తరపున కొత్తగూడెం శాసనసభ నియోజకవర్గం నుండి ఎమ్మెల్యేగా పనిచేశాడు. కొంతకాలం పార్లమెంటరీ కార్యదర్శిగా కూడా ఉన్నాడు.
జీవిత విషయాలు
వెంకటరావు 1968, జూలై 28 న ఉమ్మడి ఆంధ్రప్రదేశ్ 5వ ముఖ్యమంత్రి జలగం వెంగళరావు దంపతులకు ఖమ్మం లో జన్మించాడు. 1990లో అమెరికా లోని మేరీల్యాండ్ విశ్వవిద్యాలయం నుండి కంప్యూటర్ సైన్స్ లో బ్యాచిలర్ ఆఫ్ సైన్స్ విద్యను చదివాడు. వెంకటరావు అన్న జలగం ప్రసాదరావు కూడా మంత్రిగా పనిచేశాడు.
వృత్తి జీవితం
ఇతను ఒక టెక్నోక్రాట్. హైదరాబాదులోని విజే ఇన్ఫోలో ఒక సాఫ్ట్‌వేర్ కంపెనీని నడుపుతున్నాడు.
రాజకీయ జీవితం
జలగం వెంకటరావు, తన తండ్రి ప్రాతినిధ్యం వహించిన సత్తుపల్లి శాసనసభ నియోజకవర్గం నుండి 2004లో భారత జాతీయ కాంగ్రెస్ పార్టీ ఎమ్మెల్యేగా పోటిచేసి తెలుగుదేశం పార్టీ అభ్యర్థి తుమ్మల నాగేశ్వరరావుపై 9,536 ఓట్ల తేడాతో గెలుపొందాడు.
2009లో భారత జాతీయ కాంగ్రెస్ పార్టీ తరపున ఖమ్మం శాసనసభ నియోజకవర్గం నుండి పోటిచేసి తెలుగుదేశం పార్టీ అభ్యర్థి తుమ్మల నాగేశ్వరరావు చేతిలో 2,472 ఓట్ల తేడాతో ఓడిపోయాడు.
2014లో తెలంగాణ రాష్ట్ర సమితి తరపున కొత్తగూడెం శాసనసభ నియోజకవర్గం నుండి పోటిచేసి వైఎస్సార్ కాంగ్రెస్ పార్టీ అభ్యర్థి వనమా వెంకటేశ్వరరావు 16,521 ఓట్ల తేడాతో ఎమ్మెల్యేగా గెలిచాడు. 2014లో ఖమ్మం జిల్లా నుండి గెలిచిన తొలి, ఏకైక టిఆర్ఎస్ శాసనసభ్యుడు.
2018లో తెలంగాణ రాష్ట్ర సమితి తరపున కొత్తగూడెం శాసనసభ నియోజకవర్గం నుండి పోటిచేసి కాంగ్రెస్ పార్టీ అభ్యర్థి వనమా వెంకటేశ్వరరావు చేతిలో 4,120 ఓట్ల తేడాతో ఓడిపోయాడు. కొత్తగూడెం ఎమ్మెల్యే వనమా వెంకటేశ్వరరావు అఫిడవిట్ కేసులో ఆయన ఎన్నిక చెల్లదంటూ తెలంగాణ హైకోర్టు 2023 జులై 25న తీర్పును వెల్లడించింది. దీంతో 2018లో ఎన్నికల్లో రెండో స్థానంలో నిలిచిన జలగం వెంకటరావును కోర్టు ఎమ్మెల్యేగా ప్రకటించింది.
మూలాలు
వర్గం:1968 జననాలు వర్గం:ఖమ్మం జిల్లా నుండి ఎన్నికైన ఆంధ్రప్రదేశ్ శాసన సభ్యులు వర్గం:ఖమ్మం జిల్లా నుండి ఎన్నికైన శాసన సభ్యులు వర్గం:ఖమ్మం జిల్లా రాజకీయ నాయకులు వర్గం:తెలంగాణ శాసన సభ్యులు (2014)
కలకడ మండలం
కలకడ మండలం, ఆంధ్రప్రదేశ్ రాష్ట్రం లోని అన్నమయ్య జిల్లాకు చెందిన ఒక మండలం.సముద్ర మట్టానికి ఎత్తు. 537 మీటర్లు ఎత్తులో ఉంది.
మండల గణాంకాలు
2001 భారత జనాభా లెక్కలు ప్రకారం మండల లోని జనాభా మొత్తం 34,279 -అందులో పురుషులు 17,398 మంది ఉండగా, స్త్రీలు 16,881 మంది ఉన్నారు. విస్తీర్ణం 621 హెక్టార్లు. అక్షరాస్యత మొత్తం 56.08% - పురుషులు అక్షరాస్యత 70.12% - స్త్రీలు అక్షరాస్యత 41.64%
జనావాస శీర్షికల నిర్వచనాలు
భారతదేశంలో జనావాసాల శీర్షికలు లేదా పదాలకు నిర్వచనం లేదా నిర్వచనాలను రాష్ట్ర, కేంద్ర ప్రభుత్వాలు  అధికారికంగా పేర్కొన్నవి. వీటిని నిర్వచించటంలో భారత జనాభా గణాంకాల శాఖ ప్రముఖ పాత్ర వహించింది.అయితే ఇవి సమయానికి గుర్తుకు రాక లేదా వాటిమీద సరియైన అవగాహన లేక భిన్నాభిప్రాయాలు ఏర్పడుతుంటాయి. వాటిని నివృత్తి, అవగాహన చేసుకోవటానికి ఈ వ్యాసం ఉపయోగపడుతుంది.
కుగ్రామం
భారతదేశం లోని వివిధ రాష్ట్రాల్లో, కుగ్రామానికి వేర్వేరు పదాలు ఉన్నాయి. హర్యానా, రాజస్థాన్‌లలో దీనిని "ధాని" (హిందీ: ढाणी ḍhāṇī) లేదా "థోక్" అంటారు. గుజరాత్‌లో ఒక కుగ్రామాన్ని "నెసదా" అని పిలుస్తారు, ఇవి గిర్ అడవులలో ఎక్కువగా ఉన్నాయి. మహారాష్ట్రలో దీనిని "పద" అంటారు. దక్షిణ బీహార్‌లో, ముఖ్యంగా మగద్ డివిజన్‌లో, ఒక కుగ్రామాన్ని "బిఘా" అంటారు. కర్నాటక రాష్ట్రంలో, హామ్లెట్ (మానవ నివాస స్థలం)ని పాల్య, హడి (హాడి), కేరీ మరియు పాడి(పాడి) వంటి వివిధ పేర్లతో పిలుస్తారు. పాత రోజుల్లో, కుగ్రామంలో మానవ జనాభా హల్లి (గ్రామం) లేదా ఊరు (ఊరు) కంటే తక్కువగా ఉండేది. కానీ 20వ శతాబ్దంలో విపరీతమైన జనాభా పెరుగుదలతో ఈ కుగ్రామాల్లో కొన్ని గ్రామాలు, పట్టణాలు, నగరాలుగా మారాయి లేదా వాటితో కలిసిపోయాయి.
గ్రామీణ-పట్టణ ప్రాంతం
గ్రామీణ-పట్టణ ప్రాంతం (Rural-Urban area) - జనాభా గణనలోని డేటా, గ్రామీణ,  పట్టణ ప్రాంతాలకు వేర్వేరుగా ప్రదర్శించబడుతుంది. ఈ విషయంలో పట్టణ ప్రాంతాలకు 'పట్టణ', గ్రామీణ ప్రాంతాలకు 'గ్రామీణ' అని వర్గీకరించింది. పట్టణ ప్రాంతం రెండు రకాల పట్టణాలను కలిగి ఉంది, అవి 1. చట్టబద్ధమైన పట్టణాలు, 2. జనగణన పట్టణాలు.
జనగణన పట్టణం
i) కనీస జనాభా 5,000;
ii) వ్యవసాయేతర పనులలో నిమగ్నమై ఉన్న పురుష శ్రామిక జనాభాలో కనీసం 75 శాతం;
iii) ప్రతి చ.కి.కి కనీసం 400 జనాభా సాంద్రత. (చదరపు మైలుకు 1,000)-
పట్టణ స్థానిక సంస్థలు
2011 జనాభా లెక్కల ప్రకారం, కీలకమైన పట్టణ ప్రాంతాలను ఈ క్రింది విధంగా వర్గీకరించారు.
చట్టబద్ధమైన పట్టణాలు వివిధ రకాలుగా ఉంటాయి.
మునిసిపల్ కార్పొరేషన్లు, మునిసిపాలిటీలు, నగర పంచాయతీలు పూర్తిగా ప్రతినిధుల సంస్థలు. నోటిఫైడ్ ఏరియా కమిటీలు, టౌన్ ఏరియా కమిటీలు పూర్తిగా లేదా పాక్షికంగా నామినేట్ చేయబడిన సంస్థలు.భారత రాజ్యాంగపు 74 వ సవరణ చట్టం ప్రకారం పట్టణ స్థానిక సంస్థలను మూడు వర్గాలకు తగ్గించారు.
పట్టణ స్థానిక ప్రభుత్వాలలో మునిసిపల్ కార్పొరేషన్లు ఎక్కువ ఆర్థిక స్వయంప్రతిపత్తి, విధులను కలిగి ఉంటాయి. వీటిలో రాష్ట్రాల పరంగా కొంత తేడా ఉంటుంది. ఇవి రాష్ట్ర ప్రభుత్వంతో నేరుగా సంబంధం కలిగి ఉంటాయి. మరోవైపు, మునిసిపాలిటీలు లేదా నగర పంచాయతీలకు తక్కువ స్వయంప్రతిపత్తి, కొద్దిపాటి అధికార పరిధి కలిగి ఉంటాయి. ఇవి మునిసిపాలిటీల డైరెక్టరేట్ ద్వారా లేదా ఒక జిల్లా కలెక్టర్ ద్వారా రాష్ట్ర ప్రభుత్వాలతో వ్యవహరిస్తాయి. ఈ స్థానిక సంస్థలు రాష్ట్ర ప్రభుత్వాల వివరణాత్మక పర్యవేక్షణ నియంత్రణ, మార్గదర్శకత్వానికి లోబడి పనిచేస్తాయి.
వెలుపలి లంకెలు
వర్గం:జనాభా వర్గం:నిర్వచనాలు వర్గం:నివాస ప్రాంతాలు వర్గం:నివాసాలు
స్వర్గద్వారి ఆలయం
స్వర్గద్వారి (నేపాలీ:स्वर्गद्वारी) హిందూధర్మం లో ఆవుల ప్రత్యేక పాత్రను గుర్తుచేసే నేపాల్‌ లోని ప్యూతాన్ జిల్లాలో ఉన్న ఒక కొండపై గల దేవాలయం, తీర్థయాత్ర ప్రదేశం. దీనిని గురు మహారాజ్ నారాయణ్ ఖత్రీ (స్వామి హంసానంద) స్థాపించాడని స్థల పురాణం చెబుతుంది, అతను తన జీవితంలో ఎక్కువ భాగం ఈ ఆలయ పరిసర ప్రాంతాల్లోనే వేలాది ఆవుల పాలు పితికి వాటితోనే తన జీవనం గడిపాడని ప్రతీతి.
స్వామి హంసానంద
అతను తన భౌతిక శరీరాన్ని విడిచిపెట్టడానికి ముందు తన శక్తులలో కొంత భాగాన్ని కొంతమంది శిష్యులకు ఇచ్చాడు. అతను తన స్వంత కోరికతో భౌతిక దేహాన్ని విడిచిపెట్టిన రోజున, అతను అలవాటుగా ధ్యానం చేసే స్థలంలో చాలా మంది ప్రజలు అతని చుట్టూ గుమిగూడారు. గురువు తన శిష్యులకు, ఇతర అనుచరులకు వీడ్కోలు పలికిన తరువాత తన శరీరాన్ని విడిచిపెట్టాడు. అతనికి ఇష్టమైన ఆవు కూడా అదే క్షణంలో మరణించింది, తర్వాత మిగిలిన ఆవులు కొన్ని రోజుల్లోనే అద్భుతంగా అదృశ్యమయ్యాయి. గురువు మరణించిన ప్రదేశంలో ప్రతిరోజూ అదే సమయంలో ఆవులు తమ పాలను స్వయంగా స్రవిస్తున్నాయని కూడా కథనాలు ఉన్నాయి. అతను తన జీవితకాలంలో ఎన్నో అద్భుతాలు చేశాడు. ఒకసారి ఆ ప్రాంతంలో భారీ కొండచరియలు విరిగిపడతాయని హెచ్చరిస్తూ పశువులను మేతకు తీసుకెళ్లవద్దని రోల్పాలి గోరక్షకులను కోరాడు. కానీ వారు నిరాకరించడంతో కొండచరియలు విరిగిపడ్డాయి. భక్తులకు జాతకం చెప్పేవాడు. అతను చాలా దయగలవాడు, ఎవరూ ఆహారం తీసుకోకుండా ఆలయం నుండి తిరిగి వెళ్లనిచ్చేవాడు కాదు. పేదలకు ఇల్లు కట్టుకోవడానికి సహాయం చేశాడు. అతను పిల్లలకు వేద గ్రంథాలు, ఇతర మత గ్రంధాలను బోధించాడు. వారు అధ్యయనం తర్వాత ఆలయంలో వేద పూజలు చేస్తుండేవారు.
ప్రత్యేకత
స్వర్గద్వారి నేపాల్ ముఖ్యమైన పుణ్యక్షేత్రాలలో ఒకటిగా పరిగణించబడుతుంది. దీనిని జాతీయ సాంస్కృతిక, చారిత్రక వారసత్వ ప్రదేశాల జాబితాలో చేర్చారు.1996-2006 నేపాల్ అంతర్యుద్ధం తరువాత, ఈ ఆలయ నిర్మాణానికి విరాళాలు తగ్గిపోయాయి, స్వర్గద్వారి వద్ద నివసించే పశువులు ఆకలితో చనిపోయే ప్రమాదం ఏర్పడింది. 2009 నాటికి, ఆలయ నిర్మాణ పనులు కొంత ప్రారంభమై ఆలయ నిర్మాణం జరిగింది.
వెలుపలి లంకెలు
వర్గం:దేవాలయాలు వర్గం:నేపాల్ లోని దేవాలయాలు వర్గం:నేపాల్
కుట్టియాడి శాసనసభ నియోజకవర్గం
కుట్టియాడి శాసనసభ నియోజకవర్గం కేరళ రాష్ట్రంలోని నియోజకవర్గాలలో ఒకటి. ఈ నియోజకవర్గం కోళికోడ్ జిల్లా, వటకర లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.
శాంతి (1980 సినిమా)
శాంతి 1980, సెప్టెంబరు 28న విడుదలైన తెలుగు సినిమా.
బయటిలింకులు
వర్గం:మురళీమోహన్ నటించిన చిత్రాలు వర్గం:జయప్రద నటించిన చిత్రాలు వర్గం:మోహన్ బాబు నటించిన చిత్రాలు వర్గం:ప్రభాకర్ రెడ్డి నటించిన చిత్రాలు వర్గం:రమాప్రభ నటించిన చిత్రాలు
ఇండియన్ ఇన్‌స్టిట్యూట్ ఆఫ్ ఇన్ఫర్మేషన్ టెక్నాలజీ, భాగల్పూర్
ఇండియన్ ఇన్‌స్టిట్యూట్ ఆఫ్ ఇన్ఫర్మేషన్ టెక్నాలజీ, భాగల్పూర్ (ఐఐఐటీ భాగల్పూర్, ట్రిపుల్ ఐటీ భాగల్పూర్) అనేది బీహార్ రాష్ట్రంలోని ప్రభుత్వ సాంకేతిక, పరిశోధన విశ్వవిద్యాలయం. విద్యా మంత్రిత్వ శాఖ, భారత ప్రభుత్వ మానవ వనరుల అభివృద్ధి మంత్రిత్వ శాఖ, పబ్లిక్-ప్రైవేట్ భాగస్వామ్యం నమూనా క్రింద స్థాపించబడింది. ఇండియన్ ఇన్‌స్టిట్యూట్ ఆఫ్ ఇన్ఫర్మేషన్ టెక్నాలజీ లాస్ (సవరణ) బిల్లు, 2020 ప్రకారం భారత ప్రభుత్వంచే జాతీయ ప్రాధాన్యతా విద్యాసంస్థల జాబితా హోదాను పొందింది. 2020 మార్చి 20న లోక్‌సభలో, 2020 సెప్టెంబరు 22 రాజ్యసభ లో ఈ బిల్లు ఆమోదించబడింది. భాగల్‌పూర్ కాలేజ్ ఆఫ్ ఇంజినీరింగ్‌లోని 50 ఎకరాల ప్రాంగణంలో 2017 జూలై నుండి ఈ సంస్థ పనిచేయడం ప్రారంభించింది. ఇండియన్ ఇన్‌స్టిట్యూట్ ఆఫ్ టెక్నాలజీ గౌహతి ద్వారా 2019 ఏప్రిల్ వరకు దాని స్వంత డైరెక్టర్‌ను పొందే వరకు మెంటార్‌గా ఉంది.
చరిత్ర
భారత ప్రభుత్వం 2010లో వివిధ రాష్ట్రాల్లో కొత్త ఐఐఐటీ కళాశాలలను స్థాపించాలని నిర్ణయించుకుంది. 2012 మార్చి 14న నేషనల్ స్క్రీనింగ్ కమిటీకి రెండవ సమావేశంలో, బీహార్ ప్రభుత్వాన్ని వివరణాత్మక ప్రాజెక్ట్ నివేదిక కోసం కోరింది. ఐఐఐటీ భాగల్పూర్ ప్రతిపాదనను 2016 సెప్టెంబరు 2న నేషనల్ స్క్రీనింగ్ కమిటీ ఆమోదించింది.
పబ్లిక్-ప్రైవేట్ భాగస్వామ్యం ప్రాతిపదికన ఐఐఐటీ భాగల్పూర్ ఏర్పాటు చేయబడింది. యాభై శాతం వాటాను భారత ప్రభుత్వ విద్యా మంత్రిత్వ శాఖ, ముప్పై ఐదు శాతం రాష్ట్ర ప్రభుత్వం, మిగిలినది పరిశ్రమ భాగస్వామి బెల్ట్రాన్ చేతిలో ఉంది. ఇండియన్ ఇన్‌స్టిట్యూట్ ఆఫ్ టెక్నాలజీ గౌహతి సంస్థ ఐఐఐటీ భాగల్పూర్ మెంటర్ ఇన్‌స్టిట్యూట్‌గా ప్రకటించింది.
చిహ్నం
ఐఐటీ గౌహతిలోని డిజైన్ డిపార్ట్‌మెంట్ నుండి గ్రాడ్యుయేట్ పూర్తిచేసిన డిజైనర్ మోహిజీత్ దాస్ ఐఐఐటీ భాగల్పూర్‌ లోగోను రూపొందించాడు. వికారమశిల మహావిద్యాలయం, భాగల్‌పురి చీర వంటి కొన్నింటి నుండి ప్రేరణ పొంది ఈ లోగో రూపొందించబడింది.
ప్రాంగణం
ఐఐఐటీ భాగల్పూర్ శాశ్వత ప్రాంగణం కోసం భాగల్పూర్ కాలేజ్ ఆఫ్ ఇంజినీరింగ్ సమీపంలోని 50 acre భూమిని, ఐఐఐటీ నిర్మాణంకోసం 128.53 కోట్ల రూపాయలు కేటాయించబడింది. 2021 అక్టోబరు 7న శాశ్వత ప్రాంగణ నిర్మాణం ప్రారంభమయింది. భూకంపాలు, వరదలను తట్టుకునేలా ఈ ఐఐఐటీ భవనం నిర్మించబడుతోంది. రాష్ట్ర ప్రభుత్వం మొదట నలంద జిల్లాలోని చండీ బ్లాక్‌లోని 100 acre భూమిని గుర్తించింది, భూ యజమానుల నిరసనల కారణంగా భూ సేకరణకు ముందుకు వెళ్ళలేకపోయింది.
తాత్కాలిక ప్రాంగణం
ఈ సంస్థకు సంబంధించిన విద్యాసంస్థలు ప్రస్తుతం తాత్కాలిక భవనంలోనే కొనసాగుతున్నాయి. భాగల్పూర్ కాలేజ్ ఆఫ్ ఇంజినీరింగ్ తన క్యాంపస్‌లోని భవనాలను ఐఐఐటీ భాగల్పూర్ కు అందించింది.
కోర్సుల వివరాలు
ఐఐఐటీ భాగల్పూర్ ఎలక్ట్రానిక్స్, కమ్యూనికేషన్ ఇంజినీరింగ్, కంప్యూటర్ సైన్స్ ఇంజనీరింగ్, మెకాట్రానిక్స్‌ అనే మూడు బిటెక్ కోర్సులను అందిస్తోంది. కంప్యూటర్ సైన్స్ ఇంజనీరింగ్‌లో 150 మంది విద్యార్థులు, ఎలక్ట్రానిక్స్ కమ్యూనికేషన్ ఇంజనీరింగ్‌లో 75 మంది, మెకాట్రానిక్స్‌లో 38 మంది విద్యార్థులు ఉన్నారు. 2021 ఆగస్టు నుండి ఈ సంస్థ ఎంటెక్, పిహెచ్.డి. ప్రారంభించింది.
విద్యార్థి మండలి
విద్యార్థి మండలి అనేది అన్ని క్లబ్‌లు, పండుగలను పర్యవేక్షించే ప్రధాన ఎన్నుకోబడిన విద్యార్థి సంఘం. ఇది కౌన్సిల్ వివిధ క్లబ్‌లకు పంపిణీ చేసే బడ్జెట్‌ను కలిగివుంటుంది. స్టూడెంట్ కౌన్సిల్ అధికారిక అనుమతి తర్వాత, విద్యార్థులు ఆసక్తుల ఆధారంగా కొత్త క్లబ్‌లను ఏర్పాటు చేసుకోవచ్చు. విద్యార్థి సెనేట్ అనేది ఎన్నుకోబడిన విద్యార్థి సంఘం, ఇది హాస్టల్‌లు, మెస్ కమిటీ పాలన వంటి విద్యాపరమైన అనేక సమస్యలపై దృష్టి సారిస్తుంది.
విద్యార్థి సంఘాలు
ఇతర కార్యకలాపాలు, విద్యార్థుల నైపుణ్యాలను పెంపొందించడానికి ఈ విద్యాసంస్థలో పలు విద్యార్థి సంఘాలు ఏర్పాటు చేయబడ్డాయి. కల్చరల్ సొసైటీ, స్పోర్ట్స్ సొసైటీ, టెక్నికల్ సొసైటీ అనే 3 విభాగాలుగా ఈ సంఘాలు విభజించబడ్డాయి. టెక్నికల్ సొసైటీలో ఏఐ/ఎంఎల్ క్లబ్, కోడింగ్ క్లబ్, రోబోటిక్స్ క్లబ్, వెబ్ డెవలప్‌మెంట్ క్లబ్ అనే 4 క్లబ్‌లు ఉన్నాయి. కల్చరల్ సొసైటీలో ఆర్ట్ అండ్ క్రాఫ్ట్, డ్యాన్స్ క్లబ్, డ్రమాటిక్స్ క్లబ్, లిటరేచర్ క్లబ్, మ్యూజిక్ అండ్ సింగింగ్ క్లబ్, ఫోటోగ్రఫీ క్లబ్, క్విజ్ క్లబ్ అనే 7 క్లబ్‌లు ఉన్నాయి. స్పోర్ట్స్ సొసైటీలో బ్యాడ్మింటన్, వాలీబాల్, క్రికెట్, అథ్లెటిక్స్ అనే 4 క్లబ్‌లు ఉన్నాయి.
మూలాలు
వర్గం:2017 స్థాపితాలు వర్గం:భారతదేశంలో విద్యా సంస్థలు వర్గం:ఇంజనీరింగ్ కళాశాలలు వర్గం:భారతదేశంలో సాంకేతిక విద్య వర్గం:ఇండియన్ ఇన్‌స్టిట్యూట్ ఆఫ్ ఇన్ఫర్మేషన్ టెక్నాలజీ
కళ్యాణ రాముడు (2003 సినిమా)
కళ్యాణ రాముడు 2003 లో జి. రాంప్రసాద్ దర్శకత్వంలో విడుదలైన తెలుగు సినిమా. ఇందులో వేణు, నిఖిత ప్రధాన పాత్రలు పోషించారు. సుమన్, నాజర్, ప్రభు దేవా, రాజా రవీంద్ర ఇతర ముఖ్య పాత్రల్లో నటించారు. మణిశర్మ సంగీతం అందించాడు.
కథ
రాము (వేణు) పెళ్ళిళ్ళకు అన్ని ఏర్పాట్లు చేసే ఒక వెడ్డింగ్ ప్లానర్. కళ్యాణ మండపం నిర్మించడం దగ్గర్నుంచి మండపాన్ని అలంకరించడం, సంగీత విభావరులు ఏర్పాటు చేయడం, వంటలు వండటం లాంటి అన్ని పనులూ చూస్తుంటాడు. అలా అతను ఏర్పాట్లు చేస్తున్న ఓ పెళ్ళిలో పెళ్ళికొడుకు తన కిష్టమైన అమ్మాయిని పెళ్ళి చేసుకోవడానికి పారిపోతాడు. పెళ్ళి కూతురు మాటలు రాని అమ్మాయి. దాంతో వాళ్ళ బంధువుల్లో కూడా ఆమెను పెళ్ళి చేసుకోవడానికి ఎవరూ ముందుకురారు. అప్పుడు రాము ముందుకు వచ్చి డాక్టరైన తన అన్నను (రాజా రవీంద్ర) ఆ అమ్మాయిని పెళ్ళి చేసుకునేలా ఒప్పిస్తాడు. అదే సమయంలో పెళ్ళి కూతురు చెల్లెలు కళ్యాణి (నిఖిత) తో ప్రేమలో పడతాడు. ఆమె కూడా అతన్ని ప్రేమిస్తుంది కానీ అతన్ని ఆటపట్టించడం కోసం తన బావయైన రాజేష్ (ప్రభుదేవా) ను ప్రేమిస్తున్నట్లు చెబుతుంది. ఆమెను మనస్ఫూరిగా ప్రేమించిన రాము రాజేష్ ను ఏదో విధంగా దూరం చేయాలని రకరకాలుగా ప్రయత్నించి భంగపడుతుంటాడు. వాళ్ళిద్దది ప్రేమను గురించి తెలుసుకున్న రాజేష్ అసలు విషయం చెప్పడంతో రాము ఊపిరి పీల్చుకుంటాడు.
అందరూ కలిసి రాము కల్యాణి పెళ్ళిని గురించి మాట్లాడుకుంటూ ఉంటారు. అంతా బాగుందనుకుంటున్న తరుణంలో కల్యాణి అక్క అకస్మాత్తుగా మరణిస్తుంది. ఒక జ్యోతిష్కుడు రాము కుటుంబానికి ఓ శాపం ఉందనీ, అందువల్ల ఆ ఇంట్లోకి కోడలుగా వెళ్ళిన వాళ్ళు చిన్న వయసులోనే చనిపోతున్నారని చెబుతాడు. దాంతో కల్యాణి తండ్రి తన కూతుర్ని రాముకిచ్చి పెళ్ళి చేయడానికి అంగీకరించడు. చివరికి రాము ఆయన్ను ఒప్పించి కల్యాణి ఎలా పెళ్ళి చేసుకున్నాడన్నది మిగతా కథ.
పాటలు
మణిశర్మ ఈ చిత్రానికి సంగీతాన్నందించగా సిరివెన్నెల సీతారామ శాస్త్రి, చంద్రబోస్, సాయి శ్రీహర్ష, విజయ్ కుమార్ సాహిత్యాన్నందించారు. కె. జె. యేసుదాసు, శంకర్ మహదేవన్, మనో, ఉదిత్ నారాయణ్, కల్పన తదితరులు గానం చేశారు.
బయటి లింకులు
వర్గం:తెలుగు కుటుంబకథా చిత్రాలు వర్గం:తెలుగు ప్రేమకథ చిత్రాలు వర్గం:వేణు నటించిన చిత్రాలు వర్గం:సుమన్ నటించిన చిత్రాలు వర్గం:నాజర్ నటించిన చిత్రాలు వర్గం:ప్రభుదేవా నటించిన చిత్రాలు వర్గం:అల్లు రామలింగయ్య నటించిన చిత్రాలు వర్గం:సునీల్ నటించిన చిత్రాలు వర్గం:ఎం.ఎస్.నారాయణ నటించిన సినిమాలు వర్గం:రఘుబాబు నటించిన చిత్రాలు వర్గం:తెలుగు హాస్యచిత్రాలు వర్గం:హాస్య చిత్రాలు వర్గం:2003 తెలుగు సినిమాలు
జాతీయ రహదారి 63 (భారతదేశం)
జాతీయ రహదారి 63 (గతంలో  6''') భారత దేశంలోని ప్రధానమైన రహదారి. ఇది ఆంధ్ర ప్రదేశ్ రాష్ట్రంలోని నిజామాబాద్ పట్టణాన్ని చత్తీస్ ఘడ్ రాష్ట్రంలోని జగదల్ పూర్ పట్టణాన్ని కలుపుతుంది.
మూలాలు
వర్గం:జాతీయ రహదారులు
హాన్స్ క్రిస్టియన్ ఆండర్సన్
హాన్స్ క్రిస్టియన్ ఆండర్సన్ (1805 ఏప్రిల్ 2 – 1875 ఆగస్టు 4) డేనిష్ రచయిత. నాటకాలు, ట్రావెలాగ్స్, నవలలు, కవితలు అద్భుతంగా రాసినా, ఆండర్సన్ తన ఫెయిరీ టేల్స్ (ఐరోపా జానపద కథలు) రచయితగా ప్రఖ్యాతుడయ్యాడు. ఆండర్సన్ ప్రాచుర్యం పిల్లలకు మాత్రమే పరిమితం కాలేదు; అతని కథలు వయసు, జాతీయతకు సంబంధం లేని విశ్వజనీనమైన అంశాలతో ఉంటాయి.
వర్గం:1805 జననాలు వర్గం:1875 మరణాలు వర్గం:డేనిష్ వ్యక్తులు
కంభంవారిపల్లె మండలం
గణాంకాలు
2011 భారత జనాభా లెక్కలు ప్రకారం మండలం లోని జనాభా మొత్తం 42,351 - అందులో పురుషులు 21,524 - స్త్రీలు 2,08,22 మంది ఉన్నారు.
2001 భారత జనాభా లెక్కలు ప్రకారం మండలం లోని జనాభా మొత్తం 43,353 - అందులో పురుషులు 22,134 - స్త్రీలు 21,219 మందిఉన్నరు. అక్షరాస్యత మొత్తం 53.85% - పురుషులు అక్షరాస్యత 68.09% - స్త్రీల అక్షరాస్యత 38.98.
పెద్దిపాలెం (ఆనందపురం)
పెద్దిపాలెం, విశాఖపట్నం జిల్లా ఆనందపురం మండలం లోని గ్రామం. ఈ గ్రామంలో తెలగ సామాజిక వర్గానికి చెందిన జనాభా ఎక్కువమంది ఉన్నారు. ఇది ఆనందపురం మండలకేంద్రం నుండి 3 కి. మీ. దూరం లోను, సమీప పట్టణం భీమునిపట్నం నుండి 6 కి. మీ. తగరపువలస నుండి 5 కి. మీ.దూరంలోనూ ఉంది. ఈ గ్రామానికి తూర్పున రాజుల తాళ్లవలస గ్రామం,ఉత్తరంన తాటితూరు గ్రామం,పడమరన వేములవలస గ్రామం,దక్షిణాన వెల్లంకి గ్రామాలు సరిహద్దుగా ఉన్నాయి.చేస్తున్న 2011 భారత జనగణన గణాంకాల ప్రకారం ఈ గ్రామం 688 ఇళ్లతో, 2671 జనాభాతో 350 హెక్టార్లలో విస్తరించి ఉంది. గ్రామంలో మగవారి సంఖ్య 1315, ఆడవారి సంఖ్య 1356. షెడ్యూల్డ్ కులాల సంఖ్య 248 కాగా షెడ్యూల్డ్ తెగల సంఖ్య 11. గ్రామ జనగణన లొకేషన్ కోడ్ 586104 .పిన్ కోడ్: 531163.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉన్నాయి. పశు వైద్యశాల గ్రామం నుండి 5 కి.మీ. లోపు దూరంలో ఉంది. సమీప సామాజిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. అలోపతి ఆసుపత్రి, ప్రత్యామ్నాయ ఔషధ ఆసుపత్రి, కుటుంబ సంక్షేమ కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. డిస్పెన్సరీ గ్రామం నుండి 10 కి.మీ. కంటే ఎక్కువ దూరంలో ఉంది.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు.సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి. పబ్లిక్ ఫోన్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం గ్రామానికి 5 కి.మీ. లోపు దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది. జాతీయ రహదారి, రాష్ట్ర రహదారి, జిల్లా రహదారి గ్రామం గుండా పోతున్నాయి. ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వాణిజ్య బ్యాంకు, వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉన్నాయి. రోజువారీ మార్కెట్ గ్రామం నుండి 5 కి.మీ. లోపు దూరంలో ఉంది. ఏటీఎమ్ గ్రామం నుండి 5 నుండి 10 కి.మీ. దూరంలో ఉంది. వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి. సహకార బ్యాంకు గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 5 నుండి 10 కి.మీ. దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి.
భూమి వినియోగం
పెద్దిపాలెంలో భూ వినియోగం కింది విధంగా ఉంది:
నీటిపారుదల సౌకర్యాలు
పెద్దిపాలెంలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
పెద్దిపాలెంలో ఈ కింది వస్తువులు ఉత్పత్తి అవుతున్నాయి.
పారిశ్రామిక ఉత్పత్తులు
బియ్యం
ధౌల్ ఖుర్ద్
భౌగోళికం, జనాభా
Dhaul Khurd (352) అన్నది అమృత్‌సర్ జిల్లాకు చెందిన Amritsar- II తాలూకాలోని గ్రామం, ఇది 2011 జనగణన ప్రకారం 77 ఇళ్లతో మొత్తం 437 జనాభాతో 281.6 హెక్టార్లలో విస్తరించి ఉంది. సమీప పట్టణమైన అమృత్‌సర్ అన్నది 8 కి.మీ. దూరంలో ఉంది. గ్రామంలో మగవారి సంఖ్య 233, ఆడవారి సంఖ్య 204గా ఉంది. షెడ్యూల్డ్ కులాల సంఖ్య 87 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37630.
విద్యా సౌకర్యాలు
సమీపబాలబడులు (Wadalabhitewadh) గ్రామానికి 5 కిలోమీటర్ల లోపే ఉంది. సమీపప్రాథమిక పాఠశాల (Khur manian) గ్రామానికి 5 కిలోమీటర్ల లోపే ఉంది. సమీపమాధ్యమిక పాఠశాలలు (Dhaul kalan) గ్రామానికి 5 కిలోమీటర్ల లోపే ఉంది. సమీపమాధ్యమిక పాఠశాల (Khasa) గ్రామానికి 5 నుంచి 10 కిలోమీటర్ల లోపే ఉంది. సమీపసీనియర్ మాధ్యమిక పాఠశాలలు (Khasa) గ్రామానికి 5 కిలోమీటర్ల లోపే ఉంది. సమీప"ఆర్ట్స్, సైన్స్, కామర్సు డిగ్రీ కళాశాలలు" (Amritsar) గ్రామానికి 5 నుంచి 10 కిలోమీటర్ల లోపే ఉంది. సమీపఇంజనీరింగ్ కళాశాలలు (Amritsar) గ్రామానికి 5 నుంచి 10 కిలోమీటర్ల లోపే ఉంది. సమీపవైద్య కళాశాలలు (Amritsar) గ్రామానికి 5 నుంచి 10 కిలోమీటర్ల లోపే ఉంది. సమీపమేనేజ్మెంట్ సంస్థలు (Amritsar) గ్రామానికి 5 నుంచి 10 కిలోమీటర్ల లోపే ఉంది. సమీపపాలీటెక్నిక్ లు (Amritsar) గ్రామానికి 5 నుంచి 10 కిలోమీటర్ల లోపే ఉంది. సమీపవృత్తివిద్యా శిక్షణ పాఠశాలలు (Amritsar) గ్రామానికి 5 నుంచి 10 కిలోమీటర్ల లోపే ఉంది. సమీపఅనియత విద్యా కేంద్రాలు (Amritsar) గ్రామానికి 5 నుంచి 10 కిలోమీటర్ల లోపే ఉంది. సమీపదివ్యాంగుల ప్రత్యేక పాఠశాల (Amritsar) గ్రామానికి 5 నుంచి 10 కిలోమీటర్ల లోపే ఉంది. సమీపఇతర విద్యా సౌకర్యాలు (Amritsar) గ్రామానికి 5 నుంచి 10 కిలోమీటర్ల లోపే ఉంది.
తాగు నీరు
శుద్ధిచేసిన కుళాయి నీరుగ్రామంలో ఉంది శుద్ధి చేయని కుళాయి నీరుగ్రామంలో లేదు మూత వేసిన బావుల నీరుగ్రామంలో లేదు మూత వేయని బావులు నీరుగ్రామంలో లేదు చేతిపంపుల నీరుగ్రామంలో లేదు గొట్టపు బావులు / బోరు బావుల నీరుగ్రామంలో లేదు ప్రవాహం నీరుగ్రామంలో లేదు నది / కాలువ నీరుగ్రామంలో లేదు చెరువు/కొలను/సరస్సు నీరుగ్రామంలో లేదు
పారిశుధ్యం
మూసిన డ్రైనేజీగ్రామంలో లేదు. తెరిచిన డ్రైనేజీగ్రామంలో లేదు. డ్రెయినేజీ నీరు నేరుగా మురుగునీటి శుద్ధి ప్లాంట్లోకి వదిలివేయబడుతోంది. పూర్తి పారిశుధ్య పథకం కిందకు ఈ ప్రాంతం రావట్లేదు. స్నానపు గదులతో కూడిన సామాజిక మరుగుదొడ్లుగ్రామంలో లేదు. స్నానపు గదులు లేని సామాజిక మరుగుదొడ్లుగ్రామంలో లేదు.
సమాచార, రవాణా సౌకర్యాలు
పోస్టాఫీసుగ్రామంలో లేదు.సమీపపోస్టాఫీసుగ్రామానికి 5 కిలోమీటర్ల లోపే ఉంది. గ్రామ పిన్ కోడ్ టెలిఫోన్లు (లాండ్ లైన్లు) గ్రామంలో ఉంది. పబ్లిక్ ఫోన్ ఆఫీసుగ్రామంలో లేదు.సమీపపబ్లిక్ ఫోన్ ఆఫీసుగ్రామానికి 5 కిలోమీటర్ల లోపే ఉంది. మొబైల్ ఫోన్ కవరేజిగ్రామంలో ఉంది. ఇంటర్నెట్ కెఫెలు / సామాన్య సేవా కేంద్రాలుగ్రామంలో లేదు.సమీపఇంటర్నెట్ కెఫెలు / సామాన్య సేవా కేంద్రాలుగ్రామానికి 5 కిలోమీటర్ల లోపే ఉంది. ప్రైవేటు కొరియర్గ్రామంలో లేదు.సమీపప్రైవేటు కొరియర్గ్రామానికి 5 కిలోమీటర్ల లోపే ఉంది. పబ్లిక్ బస్సు సర్వీసుగ్రామంలో లేదు.సమీపపబ్లిక్ బస్సు సర్వీసుగ్రామానికి 5 కిలోమీటర్ల లోపే ఉంది. ప్రైవేట్ బస్సు సర్వీసు గ్రామంలో లేదు.సమీపప్రైవేట్ బస్సు సర్వీసు గ్రామానికి 5 కిలోమీటర్ల లోపే ఉంది. రైల్వే స్టేషన్లుగ్రామంలో లేదు.సమీపరైల్వే స్టేషన్లుగ్రామానికి 5 కిలోమీటర్ల లోపే ఉంది. ఆటోలుగ్రామంలో లేదు.సమీపఆటోలుగ్రామానికి 5 కిలోమీటర్ల లోపే ఉంది. టాక్సీలుగ్రామంలో లేదు.సమీపటాక్సీలుగ్రామానికి 5 కిలోమీటర్ల లోపే ఉంది. ట్రాక్టరుగ్రామంలో ఉంది. గ్రామం జాతీయ రహదారితో అనుసంధానం కాలేదు.సమీపజాతీయ రహదారిగ్రామానికి 5 కిలోమీటర్ల లోపే ఉంది.. గ్రామం రాష్ట్ర హైవేతో అనుసంధానం కాలేదు.సమీపరాష్ట్ర హైవేగ్రామానికి 5 కిలోమీటర్ల లోపే ఉంది.. గ్రామం ప్రధాన జిల్లా రోడ్డుతో అనుసంధానమై ఉంది. గ్రామం ఇతర జిల్లా రోడ్డుతో అనుసంధానమై ఉంది.
సమీపనీటితో బౌండ్ అయిన మెకాదం రోడ్డుగ్రామానికి 5 నుంచి 10 కిలోమీటర్ల లోపే ఉంది.
మార్కెటింగు, బ్యాంకింగు
ఏటియంగ్రామంలో లేదు.సమీపఏటియంగ్రామానికి 5 కిలోమీటర్ల లోపే ఉంది. వ్యాపారాత్మక బ్యాంకుగ్రామంలో లేదు.సమీపవ్యాపారాత్మక బ్యాంకుగ్రామానికి 5 కిలోమీటర్ల లోపే ఉంది. సహకార బ్యాంకుగ్రామంలో లేదు.సమీపసహకార బ్యాంకుగ్రామానికి 5 కిలోమీటర్ల లోపే ఉంది. వ్యవసాయ ఋణ సంఘంగ్రామంలో లేదు.సమీపవ్యవసాయ ఋణ సంఘంగ్రామానికి 5 కిలోమీటర్ల లోపే ఉంది. స్వయం సహాయక బృందంగ్రామంలో లేదు.సమీపస్వయం సహాయక బృందంగ్రామానికి 5 కిలోమీటర్ల లోపే ఉంది. పౌర సరఫరాల శాఖ దుకాణంగ్రామంలో లేదు.సమీపపౌర సరఫరాల శాఖ దుకాణంగ్రామానికి 5 కిలోమీటర్ల లోపే ఉంది. వారం వారీ సంతగ్రామంలో లేదు.సమీపవారం వారీ సంతగ్రామానికి 5 నుంచి 10 కిలోమీటర్ల లోపే ఉంది. వ్యవసాయ మార్కెటింగ్ సొసైటీగ్రామంలో లేదు.సమీపవ్యవసాయ మార్కెటింగ్ సొసైటీగ్రామానికి 5 కిలోమీటర్ల లోపే ఉంది.
విద్యుత్తు
12 గంటల పాటు (రోజుకు) గృహావసరాల నిమిత్తం వేసవి (ఏప్రిల్-సెప్టెంబరు) లో విద్యుత్ సరఫరాగ్రామంలో ఉంది. 13 గంటల పాటు (రోజుకు) గృహావసరాల నిమిత్తం చలికాలం (అక్టోబరు-మార్చి) లో విద్యుత్ సరఫరాగ్రామంలో ఉంది. 8 గంటల పాటు (రోజుకు) వ్యవసాయావసరాల నిమిత్తం వేసవి (ఏప్రిల్-సెప్టెంబరు) లో విద్యుత్ సరఫరాగ్రామంలో ఉంది. 10 గంటల పాటు (రోజుకు) వ్యవసాయావసరాల నిమిత్తం చలికాలం (అక్టోబరు-మార్చి) లో విద్యుత్ సరఫరాగ్రామంలో ఉంది. 0 గంటల పాటు (రోజుకు) వ్యవసాయావసరాల నిమిత్తం వేసవి (ఏప్రిల్-సెప్టెంబరు) లో విద్యుత్ సరఫరాగ్రామంలో ఉంది. 0 గంటల పాటు (రోజుకు) వ్యవసాయావసరాల నిమిత్తం చలికాలం (అక్టోబరు-మార్చి) లో విద్యుత్ సరఫరాగ్రామంలో ఉంది. 8 గంటల పాటు (రోజుకు) అందరు వినియోగదారులకూ వేసవి (ఏప్రిల్-సెప్టెంబరు) లో విద్యుత్ సరఫరాగ్రామంలో ఉంది. 10 గంటల పాటు (రోజుకు) అందరు వినియోగదారులకూ చలికాలం (అక్టోబరు-మార్చి) లో విద్యుత్ సరఫరాగ్రామంలో ఉంది.
భూమి వినియోగం
Dhaul Khurd (352) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో) :
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో) :
తయారీ
Dhaul Khurd (352) అన్నది ఈ కింది వస్తువులు ఉత్పత్తి చేస్తోంది (ప్రాధాన్యతా క్రమంలో పై నుంచి కిందికి తగ్గుతూ) : Wheat, Tractor, Rice, Maize, Kahi
మూలాలు
వర్గం:అమృత్ సర్ జిల్లా గ్రామాలు
ప్రమోద్ భగత్
ప్రమోద్‌ భగత్‌ భారతదేశానికి చెందిన పారా బ్యాడ్మింటన్ క్రీడాకారుడు. ఆయన 2021లో జరిగిన టోక్యో పారాలింపిక్స్‌లో బ్యాడ్మింటన్ ఎస్‌ఎల్3 విభాగంలో స్వర్ణ పతకం గెలిచాడు. ప్రమోద్‌ భగత్‌ పారాలింపిక్స్‌లో బ్యాడ్మింటన్‌ విభాగంలో స్వర్ణం పతకం సాధించిన తొలి భారతీయుడిగా రికార్డు సృష్టించాడు.
2006లో పారా బ్యాడ్మింటన్‌లో అడుగుపెట్టిన ప్రమోద్‌ ఇప్పటివరకు అంతర్జాతీయస్థాయిలో 45 పతకాలను సాధించాడు. ఇందులో నాలుగు ప్రపంచ చాంపియన్‌షిప్‌ స్వర్ణ పతకాలు ఉన్నాయి.
జననం
ప్రమోద్‌ భగత్‌ 	4 జూన్ 1988న ఒడిశా రాష్ట్రంలోని అట్టాభిరాలో జన్మించాడు. ఆయన ఐదేళ్ల వయస్సులో పోలియో బారిన పడ్డాడు. ప్రమోద్‌ భగత్‌ చిన్న వయసులోనే బ్యాడ్మింటన్‌ ఆటకు ఆకర్షితుడై, తన తండ్రి ప్రోత్సాహంతో బాడ్మింటన్‌లో శిక్షణ తీసుకున్నాడు.
మూలాలు
వర్గం:పారాలింపిక్ క్రీడలు వర్గం:1988 జననాలు వర్గం:పారాలింపిక్ క్రీడలలో పతకం సాధించిన భారతీయ క్రీడాకారులు వర్గం:జీవిస్తున్న ప్రజలు వర్గం:2020 పారాలింపిక్ పతక విజేతలు వర్గం:భారత పారాలింపిక్ క్రీడాకారులు వర్గం:పద్మశ్రీ పురస్కారం పొందిన ఒడిశా వ్యక్తులు
రామచంద్రాపురం మండలం (తిరుపతి జిల్లా)
రామచంద్రాపురం మండలం, తిరుపతి జిల్లా ఆంధ్రప్రదేశ్ రాష్ట్రంలోని తిరుపతి జిల్లాకు చెందిన మండలం.
జనాభా గణాంకాలు
2001 భారత జనాభా గణాంకాలు ప్రకారం మండలం లోని జనాభా మొత్తం 30,533 -అందులో పురుషులు 15,300 మందికాగా, - స్త్రీలు 15,233 మంది ఉన్నారు. అక్షరాస్యత రేటు మొత్తం 63.92% - పురుషులు అక్షరాస్యత రేటు 75.35 - స్త్రీలు అక్షరాస్యత రేటు 52.45%
2018 శీతాకాల ఒలింపిక్ క్రీడలు
ఒలింపిక్ క్రీడల చిహ్నం
5 రంగురంగుల వలయాలు పెనవేసుకున్నట్లు కనిపించే చిహ్నమే ఒలింపిక్ చిహ్నం. పైన 3 వలయాలు, క్రింద 2 వలయాలు ఈ చిహ్నంలో ఉంటాయి. ఒక్కో వలయం ఒక్కో ఖండానికి ప్రాతినిధ్యం వహిస్తుంది. వలయాల మాదిరిగా ఖండాలు కూడా కలిసిమెలిసి ఉండాలనే ఉద్దేశంతో ఈ చిహ్నాన్ని ఎంపికచేశారు. 1913లో రూపొందించిన ఈ చిహ్నం తొలిసారిగా 1914లో ఆమోదించబడింది. 1920 నుంచి ఒలింపిక్ క్రీడలలో వాడుతున్నారు.
మూలాలు
వర్గం:ఒలింపిక్ క్రీడలు వర్గం:క్రీడలు వర్గం:2018
జ్ఞాన‌వాపి మ‌సీదు
thumb|జ్ఞానవాపి Temple, వారణాసి జ్ఞాన‌వాపి Temple (ఆగ్లం: Gyanvapi Temple) ఇది ఉత్త‌ర‌ప్ర‌దేశ్ లోని వార‌ణాసిలో కలదు. ఇది 1669లో శివాలయాన్ని కూల్చివేసి ఔరంగజేబుచే నిర్మించబడింది.
వివాదం
కాశీ విశ్వనాథ దేవాలయం పక్కనే ఉన్న జ్ఞాన‌వాపి మ‌సీదు సుదీర్ఘ న్యాయ పోరాటంలో చిక్కుకుంది. ఆలయాన్ని కూల్చివేసి మసీదు నిర్మిస్తున్నారనే వాదనలు రావడంతో వారణాసిలోని న్యాయస్థానం మసీదు నిర్మాణంపై విచారణ జరపాలని భారత పురావస్తు శాఖ (ఏఎస్‌ఐ)ని ఆదేశించింది.
అలాగే ఈ ప్రాంతాన్ని రక్షించాలని వారణాసి జిల్లా మేజిస్ట్రేట్‌ను 2022 మే 17న సుప్రీం కోర్టు ఆదేశించింది. అయితే ముస్లింలు ప్రార్థనలు చేయడానికి మసీదులోకి ప్రవేశాన్ని అడ్డుకోవద్దని పేర్కొంది. తదుపరి విచారణను మే 19కి వాయిదా వేసింది.
16వ శ‌తాబ్ధంలో కాశీ విశ్వ‌నాధ ఆల‌యంలో కొంత భాగాన్ని ఔరంగ‌జేబు ఆదేశాల‌తో కూల్చివేసి జ్ఞాన్‌వాపి మ‌సీదు నిర్మించార‌ని వార‌ణాసి కోర్టులో 1991లో పిటిష‌న్ దాఖ‌లైంది. జ్ఞాన్‌వాపి మ‌సీదు కాంప్లెక్స్‌లో ప్రార్ధ‌న‌ల‌కు అనుమ‌తించాల‌ని పిటిష‌న‌ర్లు ఎప్ప‌టినుంచో కోరుతున్నారు.
మూలాలు
వర్గం:ఉత్తర ప్రదేశ్‌లోని మసీదులు వర్గం:వారణాసిలోని పర్యాటక ప్రాంతాలు
ఎం. హరికిషన్
'''ఎం. హరికిషన్‌''' తెలుగు బాలసాహిత్యంలో ఒక నూతన ఒరవడికి కృషిచేస్తున్న రచయిత. అతను పిల్లలు మాట్లాడుకునే భాషలో అత్యంత సరళంగా, పిల్లలు తమంతట తామే చదవుకొనేలా కథలు రాయడంలో సిద్ధహస్తుడు. కర్నూలు జిల్లాలో అంతరించిపోతున్న జానపద బాల సాహిత్యాన్ని వెలికితీస్తూ ''ఠింగురుబిళ్ళ, కిర్రు కిర్రు లొడ్డప్ప ఒకటి తిందునా... రెండు తిందునా, నక్కబావ-పిల్లిబావ. నల్లకుక్క, నలుగురు మూర్ఖులు, కోటకొండ మొనగాడు...'' ఇలా అనేక పుస్తకాలు వెలువరించాడు. అప్పుడప్పుడే అక్షరాలు దిద్దుతూ, చదవడం నేర్చుకుంటున్న చిన్నారుల కోసం ఏమయినా చేయాలనే తపనతో "ఒత్తులు లేని గేయాలు, బొమ్మలతో సామెతలు, పిల్లల గేయాలు, సంయుక్త అక్షరాలు లేని కథలు" సృష్టించాడు.
రచయితగా
కోడుమూరు మండలంలోని ఆమడగుంట్లలో ఉపాధ్యాయునిగా ఉద్యోగం చేస్తున్న హరికిషన్‌ పోస్టుగ్రాడ్యుయేషను చేస్తున్నప్పుడు తన అధ్యాపకుడు, కథా రచయితా అయిన డా| తుమ్మల రామకృష్ణ సాహచర్యంతో సాహిత్య రచనపట్ల ఆసక్తి పెంపొందించుకున్నాడు. కర్నూలులో కథాసాహిత్యాన్ని, సామాజిక స్పృహ గలిగిన రచయితల్ని పెంపొందించాలనే ఆశయంతో ఆవిర్భవించిన సాహితీసంస్థ కథాసమయంలో సభ్యునిగా చేరాడు. రాప్తాడు గోపాలకృష్ణ, శ్రీనివాసమూర్తి, వెంకటకృష్ణ, శేఖర్‌, ఉమామహేశ్వర్‌ వంటి సాహితీమిత్రుల సహకారంతో, చర్చాగోష్ఠులతో కథారచనలో మెళకువలను అందిపుచ్చుకున్నాడు. 1997లో ఫ్యాక్షన్‌కు వ్యతిరేకంగా రాసిన తొలికథ పడగనీడ ఆంధ్రజ్యోతి దినపత్రికలో ప్రచురితమైంది. ఆ తరువాత తనను నిరంతరం ఘర్షణకు లోను చేస్తున్న అనేక సామాజిక సమస్యలపట్ల స్పందిస్తూ 13 కథలతో మాయమ్మ రాచ్చసి అనే కథా సంపుటిని, అలాగే కర్నూలు జనజీవితాన్ని ప్రతిబింబించే 22 కథలతో "కందనవోలు కథలు" అనే కథా సంపుటినీ ప్రచురించాడు. మతాలలోని లోపాలను ఎత్తిచూపుతూ నయాఫత్వా, మూడు అబద్దాలు అనే పుస్తకాలు ప్రచురించడం ద్వారా సాహితీ విమర్శకుల ప్రశంసలు అందుకున్నాడు.
చిన్నారుల పట్ల అత్యంత ప్రేమ కలిగిన హరికిషన్‌ కార్పొరేట్ పాఠశాలల్లో విద్యార్థులు పడుతున్న బాధల్ని, మార్కుల ప్రపంచంలో కనుమరుగవుతున్న పిల్లల హక్కుల్ని, ప్రయివేట్ పాఠశాలలు కొనసాగిస్తున్న దోపిడీని నిరసిస్తూ, బాలల స్వేచ్ఛా ప్రపంచాన్ని కలగంటూ ఒక చల్లని మేఘం అనే కథాసంపుటిని ప్రచురించాడు. ఆ తరువాత చదువరుల మనస్సులు ఆర్ద్రమయ్యేలా, భర్తను కోల్పోయిన తన తల్లి చేసిన జీవిత పోరాటాన్ని, తన బాల్యాన్నీ కలిపి కథలుగా మలచి నేనూ మా అమ్మ అనే పుస్తకాన్ని రచించాడు. కర్నూలు జిల్లాలో వుండే కథకుల్ని, వారి కథలను పరిచయం చేస్తూ కర్నూలు కథ అనే బృహత్‌ సంకలనాన్ని సంపాదకుడిగా వెలువరించాడు. కర్నూలు బుక్‌ ట్రస్ట్‌ పేరుతో ఒక ప్రచురణ సంస్థను నెలకొల్పి అనేక పుస్తకాలు ప్రచురించాడు.
కర్నూలు జిల్లాలో వున్న కథకులను, వారి కథలను సాహితీ లోకానికి పరిచయం చేసిన బృహత్‌ సంకలనం "కర్నూలు కథ" ఇతని సంపాదకత్వంలోనే వెలువడింది. బాలసాహిత్యమే గాక సామాజిక స్పృహ గలిగిన ఇతర రచనలు గూడా అనేకం చేశాడు. ''మాయమ్మ రాచ్చసి. నయాఫత్వా, నేనూ మాయమ్మ, 3 అబద్ధాలు'' ఇతని సామాజిక నిబద్ధతను తెలియజేసే ఇతర కథా సంపుటాలు.
జానపద బాల సాహిత్యం
తరతరాలుగా ఒకరినుంచి మరొకరికి మౌఖికంగా సంక్రమిస్తున్న జానపద బాలసాహిత్యం అంతరించి పోగూడదని, హరికిషన్‌ అనేక పల్లెటూళ్ళు తిరుగుతూ అమ్మమ్మల్ని, తాతయ్యల్ని పలకరిస్తూ వారినుంచి కథల్ని సేకరించాడు. అనేక వ్యయ ప్రయాసలకు ఓర్చి, పట్టుదలతో పలు జానపద కథలను సేకరించాడు. అంతే కాకుండా తెలుగు బాల సాహిత్యంలో ప్రస్తుత తరానికి అందుబాటులో లేకుండా పోయిన పలు కథలను పుస్తకాలుగా వెలువరించాడు. ఇంకా తెలుగు బాల బాలికల కోసం పలు గేయాలు రచించాడు. అతను పిల్లలు మాట్లాడుకొనే భాషలో అత్యంత సరళంగా, పిల్లలు తమంతట తాము చదువుకునేలా రాయడంలో సిద్ధహస్తుడు. సరళమైన కర్నూలు మాండలికంలో కొనసాగుతూ, ఇతని జానపద కథలు పిల్లల్ని సమ్మోహితుల్ని చేస్తున్నాయి. ఠింగురుబిళ్ళ, కిర్రుకిర్రులొడ్డప్పా, ఒకటి తిందునా రెండు తిందునా, నక్కబావ - పిల్లిబావ, కుందేలు దెబ్బ, నల్లకుక్క, నలుగురు మూర్ఖులు, నాకుమూడు నీకురెండు ఇలా అనేక సంపుటాలు ప్రచురించాడు. విశాఖపట్టణం జిల్లా పాడేరు ప్రాంతంలోని ఆదివాసీ భాష "కొండ" కు లిపిలేదు. ఆ భాషలోని జానపద కథలు కొన్ని సేకరించి "బంగారు చేప - గంధర్వకన్య" పేరుతో తెలుగువారికి అందించాడు. 2017 లో 121 జానపద కథలతో "కర్నూలు జిల్లా జానపద కథలు" అనే పెద్ద సంపుటాన్ని ప్రచురించాడు.
ప్రయోగాలు
తెలుగు భాషలో అప్పుడప్పుడే అక్షరాలు దిద్దుతూ, చదవడం నేర్చుకుంటున్న చిన్నారులు కూడా పుస్తకాలు చదవాలనే తపనతో హరికిషన్‌ ఒత్తులులేని గేయాలు, సంయుక్తాక్షరాలు లేని కథలు, బొమ్మలతో సామెతలు, జానపద గేయాలు సృష్టించాడు. రేపటి వెలుగులు, మెరుపుల వాన తెలుగుభాషలో వచ్చిన మొట్టమొదటి ఒత్తులులేని గేయాల పుస్తకాలు. తిక్క కుదిరిన నక్క, మూతిపగిలిన పిల్లి, పిండిబొమ్మ వీరుడు, కందిరీగ తేనెటీగ అనే పుస్తకాలను సంయుక్తాక్షరాలే లేకుండా రంగురంగుల బొమ్మలతో ఆకర్షణీయంగా ప్రచురించాడు. సంయుక్తాక్షరాలు లేకుండా తెలుగులో మొట్టమొదటిసారిగా "మిన్ను" అనే బాలల నవల రచించాడు. సమైక్య ఆంధ్రప్రదేశ్ రాష్ట్ర సర్వశిక్షా అభియాన్‌ వారి బాలసాహిత్య బృందంలో సభ్యునిగా పనిచేసిన అతను, కర్నూలు జిల్లాలో బాలసాహిత్య రూపకల్పనకు మార్గదర్శకుడిగా ఉండి అనేక పుస్తకాలు రూపొందించాడు. కర్నూలు జిల్లాలోని ప్రభుత్వ పాఠశాలలన్నింటిలోనూ ఇతను రచించిన పుస్తకాలు కనబడతాయి.
చరిత్ర పుస్తకాలు
కర్నూలు జిల్లా చరిత్రను - ఆదిమానవులు ఈ జిల్లాలో అడుగు పెట్టినప్పటినుంచి, 1956 లో ఆంధ్ర రాజధాని కర్నూలు నుండి హైదరాబాదుకు తరలిపోయేదాకా - పిల్లల నుంచి పెద్దలవరకు అందరికీ అర్థమయ్యే రీతిలో, 250 ఫోటోల సహాయంతో వివరించాడు. అలాగే ఇంతవరకు వెలుగు చూడని కొండారెడ్డి బురుజు పాత ఫోటోలను సేకరిస్తూ కొండారెడ్డి బురుజు చరిత్ర వెలువరించాడు. కర్నూలు జిల్లా మహనీయులు అనే పేరుతో 20 మంది మొదటి తరానికి చెందిన గొప్పవారి ఫొటోలను చిత్రకారులతో వేయించి వారి గురించి వివరిస్తూ పుస్తకాన్ని రూపొందించాడు.
పుస్తకాలు
ఇప్పటిదాకా ప్రచరించిన పుస్తకాల సంఖ్య 60 కాగా, వాటిలో సామాజిక అంశాలపై 8, చరిత్రపై 3, బాలసాహిత్యం 49 ఉన్నాయి.
సామాజిక రచనలు
1.మాయమ్మ రాచ్చసి 2.నయాఫత్వా 3. నేనూ మా అమ్మ 4. మూడు అబద్దాలు 5. ఒక చల్లని మేఘం 6. కందనవోలు కథలు 7. టీచర్ చెప్పిన కథలు
చరిత్ర
1. కర్నూలు జిల్లా చరిత్ర  2. కొండారెడ్డి బురుజు 3. కర్నూలు జిల్లా మహనీయులు